  Туспуктэм: Алексей Арзамасцев Наталия Сильвестрова 10-тӥ тулыспалэ куасэн бызьылонъя «Лыжня России – 2023» огъяроси ӵошатсконъёс (0+) кутскозы, Удмуртиын соос 42-тӥзэ радъяськозы. Ужрадэ пыриськон понна нырысьсэ Госуслуги портал пыр гожтӥськыны луэ. Со сярысь элькун тӧролэн но кивалтэтлэн пресс-службазы ивортӥз. « 2023-тӥ арын толсуре Россиысь спортъя министерство Госуслуги порталын калыклы физкультурая бадӟым ужрадъёсы гожтӥськонъя электрон сервис кылдытӥз. Со пыр «Лыжня России» гонкае но гожтӥськыны луэ: куриськон келяны, сое эскеронэз чакланы, йылпумъянъёсты личной кабинетысь басьтыны » Денис Парахин, Удмуртиысь физкультурая но спортъя министр Онлайн чӧлсконпусъя гожтӥськыны луоз Ижкарын, Сарапулын но Шарканын ортчись ӵошатсконъёсы, Шарканын туэ валтӥсь старт луоз.  Оглом гонкаос элькунысь вить карын но 21 ёросын ортчозы. Пыриськон понна муниципал кылдытэтъёсысь спортъя ёзэтъёсы вазиськоно. Тодэ вайытом, 2023-тӥ арын Алнашын ортчем валтӥсь ӵошатсконъёсы 800 адями пыриськиз. Тегъёс: Спорт куасэнбызьылон ӵошатсконъёс Удмуртия  